กินยาคุมกี่วันถึงมีประสิทธิภาพคุมกำเนิดได้ แผงเเรก
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้ค่ะแต่เมื่อทานแผงแรกหมดแล้ว หากเป็นชนิด 21 เม็ด ก็ให้เว้นระยะไป 7 วัน ก่อนที่จะเริ่มทานยาแผงใหม่ โดยไม่ต้องสนใจว่าประจำเดือนจะเริ่มมาในวันใด การออกฤทธิ์ก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่เม็ดแรกที่ทานยาคุมแผงต่อๆ ไปค่ะหากเป็นชนิด 28 เม็ด เมื่อทานครบ 28 เม็ด ก็เริ่มทานยาแผงใหม่ได้เลย โดยไม่ต้องสนใจว่าประจำเดือนจะเริ่มมาในวันใดเช่นกัน การออกฤทธิ์ก็จะเป็นไปอย่างต่อเนื่องค่ะ